钦定古今图书集成/明伦汇编/官常典/第162卷 > 小邾
## 钦定古今图书集成/明伦汇编/官常典/第162卷 > 小邾

邾之别封为“小邾子。”

按《路史》：帝颛顼高阳氏，姬姓，取胜奔氏曰娽。生伯称、
卷章、季禺三人。卷章取梎水氏，曰娇，生犁及回。回食
于吴，是曰吴回，生陆终，取鬼方氏曰嬇𣎜。三年生子
六人，曰樊，曰惠连，曰篯，曰求言，曰晏安，曰季连，晏安
封。为。姓：朱、娄、驺、绎、倪、莒、小朱、根、牟，皆分也。《武
王》得，挟后封之朱，曰朱娄、朱友，以父夷甫颜功封。
倪三世居驺，从齐尊王，是为小朱子。小朱十四世而
朱，二十有九世灭于楚，封其君为钜鹿侯。

〈注〉葛洪云：“邾武公，字伯颜，人谓颜公子孙为氏。”王俭云：“未知。”按邾娄颜公事，见《公羊传》。

庄王八年秋郳犁来朝于鲁。

按《春秋庄公五年》。按《左传》五年秋，“郳犁来来朝，名，
未王命也。”

〈注〉附庸国也。东海昌虑县东北有郳城。犁来，名，未受爵命为诸侯。传发附庸称名例也。其后数从齐桓以尊周室，王命以为“小邾子。”

庄王三年“秋宋人齐人邾人伐郳。”

按《春秋庄公十五年》。按《左传》十五年秋，“诸侯为宋
伐郳。”

〈注〉郳附庸，属宋而叛，故齐桓为之伐郳。

惠王二十四年“夏《小邾子》朝于鲁。”

按：《春秋》僖公七年。

〈注〉郳犁来，始得王命而来朝也。邾子别封，故曰《小邾》。

灵王元年“冬，晋荀罃、齐崔杼、宋华元、鲁仲孙蔑、卫孙
林父、曹人、邾人、滕人、薛人、小邾人会于戚，遂城虎牢。”
按《春秋襄公二年》。

灵王六年“夏四月，小邾子朝于鲁。”

按《春秋》襄公七年。按《左传》，七年，“夏四月，小邾穆公
来朝，始朝公也。”

灵王八年“冬，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光伐郑。十二月己亥，同
盟于戏。”

按《春秋》襄公九年。按《左传》，九年“冬十月，诸侯伐郑。
杞人、郳人从赵武、魏绛斩行栗。郑人行成。”“十一月己
亥，同盟于戏”，郑服也。晋人不得志于郑，以诸侯复伐
之。“十二月癸亥门其三门。闰月戊寅济于阴阪，侵郑。”
灵王九年春，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光会吴于柤。秋，晋侯、宋
公、鲁侯、卫侯、曹伯、莒子、邾子、齐世子光、滕子、薛伯、杞
伯、小邾子伐郑。冬，戍郑虎牢。

按《春秋》，“襄公十年。”按《左传》，“十年春会于柤，会吴子
寿梦也。”秋九月诸侯伐郑。“冬十月城郑虎牢而戍之。”
灵王十年，“夏四月，郑公孙舍之帅师侵宋。晋侯、宋公、
鲁侯、卫侯、曹伯、齐世子光、莒子、邾子、滕子、薛伯、杞伯、
小邾子伐郑。”“秋七月己未，同盟于亳城北。”楚子、郑伯
伐宋。晋侯、宋公、鲁侯、卫侯、曹伯、齐世子光、莒子、邾子、
薛伯、杞伯、滕子、小邾子伐郑，会于萧鱼按《春秋》襄公十一年。按《左传》，十一年，“夏四月，诸侯
伐郑，郑人行成。”“秋七月，同盟于亳。九月，诸侯悉师以
复伐郑，观兵于郑东门，郑人行成。”“冬十二月戊寅，会
于萧鱼。”

灵王十三年春正月，“晋士丐、鲁季孙宿、叔老、齐人、宋
人、卫人、郑公孙虿、曹人、莒人、邾人、滕人、薛人、杞人、小
邾人会吴于向。夏四月，晋荀偃、鲁叔孙豹、齐人、宋人、
卫北公括、郑公孙虿、曹人、莒人、邾人、滕人、薛人、杞人、
小邾人伐秦。”

按《春秋》襄公十四年。按《左传》，十四年春，“吴告败于
晋，会于向”，为吴谋楚故也。夏，诸侯之大夫从晋侯伐
秦，以报栎之役也。

灵王十五年春三月，晋侯、宋公、鲁侯、卫侯、郑伯、曹伯、
莒子、邾子、薛伯、杞伯、小邾子会于溴梁。戊寅，大夫盟。
按《春秋》襄公十六年。按《左传》：十六年春，晋平公即
位，会于溴梁。命归侵田，以我故，执邾宣公、莒犁比公，
且曰：“通齐楚之使。”晋侯与诸侯宴于温，使诸大夫舞，
曰：“歌诗必类。”齐高厚之诗不类。荀偃怒，且曰：“诸侯有
异志矣。”使诸大夫盟高厚，高厚逃归。于是叔孙豹、晋
荀偃、宋向戌、卫甯殖、郑公孙虿、小邾之大夫盟曰：“同
讨不庭。”

灵王十七年“冬十月，晋侯、宋公、鲁侯、卫侯、郑伯、曹伯、
莒子、邾子、滕子、薛伯、杞伯、小邾子同围齐。”

按《春秋》襄公十八年。按《左传》十八年冬十月，会于
鲁济，寻溴梁之言，同伐齐。

灵王十八年“春正月，晋侯、宋公、鲁侯、卫侯、郑伯、曹伯、
莒子、邾子、滕子、薛伯、杞伯、小邾子盟于祝柯。”

按《春秋》襄公十九年。按《左传》十九年春，“诸侯还自
沂上，盟于督扬，曰：大毋侵小。”

灵王十九年夏六月，晋侯、齐侯、宋公、鲁侯、卫侯、郑伯、
曹伯、莒子、邾子、滕子、薛伯、杞伯、小邾子盟于澶渊。
按《春秋》襄公二十年。按《左传》二十年夏盟于澶渊，
齐成故也。

灵王二十一年“冬，晋侯、齐侯、宋公、鲁侯、卫侯、郑伯、曹
伯、莒子、邾子、薛伯、杞伯、小邾子会于沙随。”

按《春秋襄公二十二年》。按《左传》二十二年冬，“会于
沙随，复锢栾氏也。”

灵王二十三年秋八月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪
按《春秋》襄公二十四年。按《左传》二十四年秋会于
夷仪，将以伐齐，水不克。冬，楚子伐郑以救齐，诸侯还
救郑。

灵王二十四年“夏五月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪。秋七
月己巳，同盟于重丘。”

按《春秋》襄公二十五年。按《左传》二十五年，夏五月
乙亥，崔子弑庄公。晋侯济自泮，会于夷仪，伐齐，以报
朝歌之役。齐人以庄公说，晋侯使叔向告于诸侯。“秋
七月己巳，同盟于重丘，齐成故也。”

灵王二十八年“夏五月，晋荀盈、齐高止、宋华定、鲁仲
孙羯、卫世叔仪、郑公孙段、曹人、莒人、滕人、薛人、小邾
人城杞。”

按《春秋》襄公二十九年。按《左传》，晋平公，杞出也，故
治杞。二十九年夏六月，知悼子合诸侯之大夫以城
杞。

景王二年“冬十月，晋赵武、齐公孙虿、宋向戌、鲁叔孙
豹、卫北宫佗、郑罕虎、曹人、莒人、邾人、滕人、薛人、杞人、
小邾人会于澶渊。”宋灾故。

按《春秋》襄公三十年。按《左传》三十年“夏五月甲午，
宋大灾。”为宋灾，故诸侯之大夫会以谋归宋财。“冬十
月，叔孙豹会晋赵武、齐公孙虿、宋向戌、卫北宫佗、郑
罕虎及小邾之大夫，会于澶渊，既而无归于宋。”
景王六年“秋七月，小邾子朝于鲁。”

按《春秋》昭公三年。按《左传》，三年，秋七月，小邾穆公
来朝。季武子欲卑之，穆叔曰：“‘不可。曹、滕二邾，实不忘
我好敬以逆之。犹惧其贰，又卑一睦焉，逆群好也。其
如旧而加敬焉’。《志》曰：‘能敬无灾’。又曰：‘敬逆来者，天所
福也’。季孙从之。”

景王七年“夏，楚子、蔡侯、陈侯、郑伯、许男、徐子、滕子、顿
子、胡子、沈子、小邾子、宋世子佐、淮夷会于申。”

按《春秋昭公四年》。按《左传》，四年，“夏六月丙午，楚子
合诸侯于申。”

景王十三年“秋九月，小邾人如晋。”

按《春秋》不书。按《左传昭公十年》：“秋九月，小邾人如
晋，葬平公也。”

景王十六年“秋，刘子、晋侯、齐侯、宋公、鲁侯、卫侯、郑伯、
曹伯、莒子、邾子、滕子、薛伯、杞伯、小邾子会于平丘。八
月甲戌，同盟于平丘。”

按：《春秋》昭公十三年。

景王二十年春，“小邾子朝于鲁。”

按《春秋》昭公十七年。按《左传》十七年“春，小邾穆公朝，公与之燕。季平子赋《采叔》，穆公赋《菁菁者莪》。昭子
曰：‘不有以国，其能久乎’？”

景王二十二年：“夏，宋公、邾人、郳人、徐人同盟于虫。”
按《春秋》不书。按《左传》昭公十九年：“春二月，宋公伐
邾，围虫。三月，取之。夏，邾人、郳人、徐人会宋公。乙亥，同
盟于虫。”

敬王三年“夏，晋赵鞅、宋乐大心、鲁叔诣、卫北宫喜、郑
游吉、曹人、邾人、滕人、薛人、小邾人会于黄父。”

按《春秋》昭公二十五年。按《左传》二十五年夏，会于
黄父，谋王室也。赵简子令诸侯之大夫输王粟具戍
人曰：“明年将纳王。”

敬王十年冬，“晋韩不信、齐高张、宋仲几、鲁仲孙何忌、
卫世叔申、郑国参、曹人、莒人、薛人、杞人、小邾人城成
周。”

按《春秋》昭公三十二年。按《左传》三十二年：“冬十一
月，晋魏舒、韩不信如京师，合诸侯之大夫于狄泉寻
盟，且令城成周。己丑，士弥牟营成周，计丈数，揣高卑，
度厚薄，仞沟洫，物土方，议远迩，量事期，计徒庸，虑财
用，书糇粮，以令役于诸侯，属役赋丈书以授帅，而效
诸刘子，韩简子临之，以为成命。”定公元年春正月，诸
侯“之大夫会城成周。”

敬王十四年春三月，“刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏，会于召陵，侵楚。夏五月，盟于皋
鼬。”

按《春秋》定公四年。按《左传》，四年，“春三月，刘文公合
诸侯于召陵，谋伐楚也。”

《敬王》二十九年“春宋人执小邾子。”

按：《春秋》哀公四年。

〈注〉《邾子》无道于其民，故称“人”以“执。”

敬王三十九年春小邾射以句绎奔鲁。

按《鲁史》哀公十四年。按《左传》：十四年：春，小邾射以
句绎来奔，曰：“‘使季路要我，吾无盟矣’。使子路。子路辞。
季康子使冉有谓之曰：‘千乘之国，不信其盟，而信子
之言，子何辱焉’？对曰：‘鲁有事于小邾，不敢问，故死其
城下可也。彼不臣而济其言，是义之也’。”由弗能。

〈注〉射小邾大夫。